

מדינת ישראל
משרד האנרגיה והמים, האנרגיה והמים
פניה לקבלת הצעות /1343

פניה לקבלת הצעות 43/13


הנדון:  פנייה 43/13 לקבלת הצעות למתן שירותי צילום 
ההצעה תאושר בכפוף לאישור תקציב שנת 2014. 
[bookmark: _GoBack]משרד התשתיות הלאומיות האנרגיה והמים (להלן- "המשרד") מעוניין לקבל הצעות מחיר לשם קבלת שירותי צילום. 
1. רקע:
לשכת הדוברות עוסקת בחשיפת הפעילות המגוונת של המשרד, על אגפיו ומחוזותיו השונים. פעילות הדוברות במשרד מקיפה את כל התחומים המקצועיים בהם פועל המשרד, את כל יחידותיו הרוחביות וכן את יחידות הסמך ומכוני המחקר השונים. לשכת הדוברות מתרכזת ביצירת תדמית חיובית למשרד ושואפת להגיע לקהל יעד שונה ומגוון ככל הניתן כגון- תלמידים, חוקרים ומדענים וגם כן אוכלוסיות שאינן דוברות עברית.

במסגרת זו, המשרד מעוניין בשירות של צילום תמונות סטילס לאירועים שונים של המשרד ובמקרים שונים ובהתאם לצורך גם צילומי וידאו. 
העבודה מתבצעת בכל הארץ ומצריכה, בין השאר, יכולת הגעה לכל רחבי הארץ לצורך סיקור אירועים ופעילויות שהמשרד מקיים או נוטל בהם חלק תוך עמידה בלוחות זמנים של אמצעי המדיה השונים לצורך העברת צילומים במועד הדרוש לצורך פרסומם.

1. תיאור השירותים הנדרשים ויכולות הצלם:
א. צילום פעילויות שמקיים המשרד:
	צילום תמונות דיגיטאליות במצלמה דיגיטאלית.
צילום וידאו באיכות שידור.
2. עריכת חומרי וידיאו שצולמו על ידי הצלם.
3. יכולת הגעה לכל רחבי הארץ (באופן אישי או על ידי קבלן משנה), תוך 18 שעות לכל היותר מרגע קבלת הודעה מטעם המשרד. 
4. הדפסת תמונות מבוקשות שחור לבן/צבעוני על גבי נייר כרומו.
5. העברת תמונות, בהתאם להנחיות המשרד, בתוך שעה ממועד הצילום, באמצעות משלוח אישי ו/או דואר אלקטרוני, לדוברת המשרד (להלן- הממונה) ובמקרה הצורך למערכות התקשורת, לרבות מערכות עיתונים, ככל שתבקש זאת הממונה. יכולת לשליחת התמונות באופן מידי ממקום האירוע. 
6. במקרה של אירוע מחוץ למשרד, מסירת כלל התמונות על גבי CD למשרד תוך 24 שעות מקיום האירוע, על-פי דרישת הממונה.
7. מסירת סרטוני וידיאו (חומרי גלם+ חומרים ערוכים) למשרד על גבי CD תוך 3 ימים מיום האירוע, על פי דרישות הממונה. 
8. על המציע להיות בעל רשימה עדכנית של כל מערכות התקשורת בארץ, לרבות גישה למקומונים על מנת להפיץ, במקרה הצורך, את התמונות למערכות. באחריות המציע לעדכן הרשימה. 

1. תנאי סף מקצועיים:

1. על המציע להיות בעל 5 שנות ניסיון לפחות, בצילום מקצועי. 
2.  בעל מצלמות דיגיטאליות עם עדשות מתחלפות ורזולוציה גבוהה של לפחות 12 מגה פיקסל.
3. בעל מחשב נייד וחיבורים לאינטרנט עם אפשרות למשלוח תמונות מכל מקום בארץ. 
4. נגישות למצלמה דיגיטאלית (מסרטה) עם פורמט מיני dv באיכות שידור. 
5. מצלמת וידאו מקצועית ברזולוציית HD.
6. יכולת ניידות גמישה. 
7. ידע וניסיון בעריכת וידאו. 
8. מחזיק (בעלים או שוכר של הציוד) – ככל שהמציע איננו הבעלים של הציוד יהיה עליו להציג הוכחה לאפשרותו לשכור את הציוד בכל עת. 
9. על המציע להעביר לידי המשרד בצירוף להצעת המחיר, מבחר תמונות דוגמא ופרטים של ממליצים ממשרדי ממשלה קודמים איתם עבד.

שירותים הניתנים בתשלום נוסף על פי המחיר הקבוע ועל פי סוג השירות: 
במקרים מיוחדים יכולה להידרש גם הגעה למקום אירוע בתוך זמן התראה קצר יותר (כ-18 שעות ופחות).

למען הסר ספק, מובהר כי:

a. לטובת ביצוע כל עבודה טעון אישור מראש ובכתב של הממונה, או של מי שהוסמך לכך מטעמה.
b. כל חומר שיצולם ע"י הצלם יועבר לאישור הממונה לפני כל הפצה או שימוש בו, באמצעות הדוא"ל, או כל דרך אחרת.
i. כל חומר שנוצר במסגרת הסכם זה, יפורסם אך ורק באישור הממונה במשרד, ולא ייעשה בהם כל שימוש, מלבד זה שאושר ע"י הממונה.
ii. המציע יידרש לחתום על התחייבות לשמירת סודיות, בנוסח המצורף לפנייה זו כנספח ג'. 
iii. המציע הזוכה יעניק למשרד את השירותים, אך ורק באמצעות נותני השירותים שהציע במסגרת פנייה זו ושאושרו ע"י המשרד, אלא אם התקבל אישור הממונה בכתב ומראש, לקבלת שירותים על ידי נותן שירותים אחר. 

10. העסקת קבלני משנה
הזוכה בפנייה זו יהיה רשאי להעניק את השירותים באמצעות קבלני משנה, במקרים מיוחדים בלבד, ובאישור מראש ובכתב של דוברת המשרד, ובלבד שיתקיימו התנאים המפורטים להלן:
0. המציע עצמו יהיה אחראי לכל הפעילויות והתוצרים, המהווים חלק ממתן השירותים, נשוא פנייה זו, והוא בלבד יהיה חתום על ההסכם עם המשרד.
0. כל קבלן משנה שיועסק על ידו יחתום על טופס הצהרת סודיות שיועבר לו על ידי המשרד. קבלן המשנה יהיה מחויב לשמירת סודיות בכל הנוגע למתן השירותים, כמפורט בפנייה זו.
0. למשרד יש זכות שלא לאשר את העסקתו של קבלן משנה מוצע, לפי שיקול דעתו הבלעדי ומבלי לתת נימוק כלשהו.
11. הנחיות בטחון ואבטחת מידע: 
i. הספק יפעל עפ"י הנחיות הגורמים המקצועיים במשרד בכל הנוגע לאבטחה ובטיחות. 
ii. הספק ייתן מענה לצורך באבטחת מידע במשרד תוך התבססות על אמצעי האבטחה הפיזית והנחיות המנב"ט.
iii. המשרד שומר לעצמו את הזכות לדרוש מהמציע ומכל אחד מנותני השירותים המועסקים מטעמו לעבור הליך של אבחון ביטחוני בטרם יחל המציע ו/או המועסק מטעמו במסגרת הפנייה.
iv. על הספק נאסר להשתמש שימוש חוזר בחומר העבודה ו/או להעבירו לכל גורם אחר. על הספק להשמיד את החומר בגמר ביצוע העבודה.
12. זכויות יוצרים
0. המשרד יהיה בעל מלוא הזכויות הבלעדי, ובכלל זה זכויות היוצרים וזכויות השימוש, בכל הצילומים, הפיתוחים, חומרי הגלם וכל מוצר שינבעו כתוצאה ממתן השירותים המבוקשים במסגרת פנייה זו (להלן – "הזכויות"). 
0. המשרד שומר לעצמו את הזכות לקבוע האם וכיצד יפורסם שם הצלם עם הפצת התמונות. 
0. הזוכה במכרז יעביר לידי המשרד את כל התוצרים שהופקו במסגרת מתן השירותים ויוכל לשמור בידיו העתק שלהם. כל שימוש שירצה הזוכה לעשות באותם העתקים יהיה מותנה באישור מראש ובכתב של המשרד.
0. במסגרת חתימתו על ההסכם יתחייב הזוכה שלא להפר זכויות הנתונות לצדדים שלישיים כלשהם, וכי הוא יישא באחריות בלעדית על הפרת זכות יוצרים כלשהי.

13. שימוש לא פוגעני והגנת הפרטיות
1.	הזוכה בפנייה מתחייב לציית לכל הוראות המשרד בנוגע לשמירת סודיות ופרטיות.

1. הזוכה בפנייה מתחייב כי לא יעשה שימוש בזכויות ובצילומים נשוא מכרז זה באופן שיפגע במצולמים ו/או בפעילות המשרד.
3.	הזוכה בפנייה מתחייב כי בביצוע השירותים נשוא מכרז זה יפעל תוך שמירה על כבודם של המצולמים ובהתאם להוראות חוק הגנת הפרטיות. 

היקף השירותים הנדרש : ההיקף הכספי הכולל של ההסכם לא יעלה על 50,000 ₪ כולל מע"מ.

14. הצעת מחיר ותנאי תשלום 
הצעת המחיר תכלול פירוט כדלקמן:
· הצעת מחיר לכל שעת עבודה ספציפית- שעת העבודה הראשונה ועד השנייה, שעת העבודה השנייה ועד השלישית וכך הלאה, בציון מחיר שעתי לכל שעת עבודה נוספת. חשוב לציין כי השכר השעתי יורד על פי כמות שעות העבודה ביום. 







15. כללי
1. שעות העבודה יעשו רק לאחר קבלת אישור מפורש בכתב של הממונה במשרד לביצוע העבודה. 
2. עם הספק שיבחר ייחתם הסכם המסדיר את תנאי ההתקשרות בנוסח המצורף לפנייה זו כנספח ב'. 
3. תקופת ההסכם תהא ל- 12 חודשים או עד ניצול התקציב במלואו, לפי המוקדם מביניהם. למשרד תהיה אופציה להאריך את החוזה לתקופה של עד 24 חודשים נוספים. 
4. כאמור לעיל, המציע הזוכה ונותני השירותים מטעמו יידרשו לחתום על התחייבות לשמירת סודיות, כתנאי לתחילת מתן השירותים למשרד. 
5. המשרד יהא רשאי לבטל פנייה זו בכל שלב, וכן לצאת בפנייה מחודשת, על פי שיקול דעתו הבלעדי.
6. אין המשרד מתחייב לבחור בהצעת המחיר הנמוכה ביותר, או הצעה כלשהיא.
7. המשרד יהא רשאי לפנות למציעים בבקשה להמצאת מסמכים לצורך הוכחת עמידתם בכל התנאים המפורטים בפנייה זו.

16. תנאי להתקשרות עם הזוכה בפנייה יהא המצאת המסמכים הבאים למשרד:
1. אישור מרואה חשבון/פקיד שומה על "ניהול פנקסי חשבונות" על פי חוק עסקאות גופים ציבוריים (אכיפת ניהול חשבונות), התשל"ו – 1976.
1. אישור בדבר ניכוי מס במקור.
1. פרטי בנק מאושרים ע"י הבנק.
1. התחייבות לשמירת סודיות, בנוסח שיועבר לזוכה על ידי המשרד.
1. כל מסמך המעיד על עמידת המציע בתנאים המפורטים בפנייה זו.


17. את ההצעה יש לשלוח לח"מ עד ליום _________ לכתובת מייל: dover@energy.gov.il

18. בכל שאלה נוספת, ניתן לפנות במייל לאשת הקשר מטעם המשרד: גב' אילנה טמסוט בטלפון מס' : 02-5006764, פקס: 02-5006766, כתובת דוא"ל: itamsut@energy.gov.il.



                    בכבוד רב,

                           	 אילנה טמסוט
	מרכזת ועדת המכרזים










נספח א'



לכבוד:
 ועדת המכרזים, משרד התשתיות הלאומיות, האנרגיה והמים


הנדון: הצעת מחיר 

	שם המציע:
	_____________________________________

	שם איש הקשר:
	_____________________________________

	כתובת מלאה (כולל מיקוד):
	_____________________________________

	טלפון:
	_____________________________________

	טלפון נוסף:
	_____________________________________

	פקס:
	_____________________________________

	תאריך 
	_____________________________________





שירותי צילומי סטילס:

	שעות הייעוץ:
	
	פירוט במילים:

	בין השעה הראשונה לשעה השלישית
	
	

	בין השעה השלישית לשעה החמישית
	
	

	בין השעה החמישית לשעה השביעית 
	
	

	בין השעה השביעית לשעה התשיעית
	
	

	תוספת התראה קצרה
	
	

	יום עבודה שלם
	
	








שירותי צילום ווידיאו: 

	שעות הייעוץ:
	
	פירוט במילים:

	בין השעה הראשונה לשעה השלישית
	
	

	בין השעה השלישית לשעה החמישית
	
	

	בין השעה החמישית לשעה השביעית 
	
	

	בין השעה השביעית לשעה התשיעית
	
	

	תוספת התראה קצרה
	
	

	יום עבודה שלם
	
	




קראנו בעיון את כל הפרטים של פניה זו על כל נספחיה ואנו מצהירים בזאת שאנו עומדים בכל דרישות הפנייה ושאנו מסכימים לתנאי ההתקשרות ובהתאם לכך ערכנו את הצעתנו זו.

חתימת המציע (וחותמת התאגיד אם המציע הינו תאגיד): ________________











נספח ב'
הסכם שירותי ייעוץ
מס' חוזה:


שנעשה ונחתם בירושלים, ביום_____ בחודש______ שנת_____


-ב י ן-

ממשלת ישראל בשם מדינת ישראל באמצעות משרד התשתיות הלאומיות, האנרגיה והמים המיוצג ע"י סמנכ"לית משרד התשתיות הלאומיות, האנרגיה והמים ביחד עם חשב משרד התשתיות הלאומיות, האנרגיה והמים (להלן: "המשרד") 

מצד אחד;
-ו ב י ן-
_________________________
_________________________ (להלן: "הספק")
 
מצד שני;

	הואיל:
	המשרד מעוניין בשירות של צילום תמונות סטילס לאירועים שונים של המשרד ובמקרים שונים ובהתאם לצורך גם צילומי וידאו.  (להלן: "השירותים");

	
	

	והואיל:
	והספק מצהיר כי הוא בעל האמצעים, הידע והמיומנות לבצע עבור המשרד את השירותים באופן, במועדים ובתנאים המפורטים בהסכם זה ונספחיו;

	
	

	והואיל:
	והספק נבחר כזוכה במסגרת מכרז מס' 43/13 של המשרד. מסמכי המכרז מהווים חלק בלתי נפרד מהסכם זה ומצורפים כנספח ב'. הצעת הספק מצ"ב כנספח א';

	
	

	והואיל:
	ושני הצדדים החליטו לבצע את השירותים עבור המשרד שלא במסגרת יחסי העבודה הנהוגים בין עובד למעביד אלא כאשר הספק פועל כקבלן עצמאי, ומקבל בגין ביצוע השירותים תמורה לפי תעריף מיוחד המותאם למעמדו כספק עצמאי;

	
	

	והואיל:
	והמשרד מסכים למסור לספק את ביצוע השירותים על בסיס ספק עצמאי דווקא, ושלא במסגרת שירות המדינה על כל המתחייב והמשתמע מכך, הן לעניין תעריפי הייעוץ והן לעניין הזכויות והחובות ההדדיות, וזאת לאור אופי השירותים שיש לתת על פי הסכם זה ויתר התנאים הכרוכים במתן השירותים לפי הסכם זה, ההולמים התקשרות עם ספק עצמאי, ואינם הולמים התקשרות במסגרת יחסי עובד ומעביד;




לפיכך הוסכם, הוצהר והותנה בין הצדדים כדלקמן:

1. מבוא, נספחים ופרשנות
1. המבוא להסכם זה מהווה חלק בלתי נפרד ממנו. בכל מקרה של סתירה בין ההסכם גופו לבין נספחיו, הוראת ההסכם גופו עדיפות.
2. כותרות הסעיפים הן לצרכי נוחות בלבד ואין בהן כדי ללמד על פרשנות ההסכם.

2. ההתקשרות
הספק מקבל על עצמו להעניק למשרד את השירותים בהתאם ללוח הזמנים שייקבע ע"י הממונה והכול כמפורט וכמוגדר בהסכם זה. השירותים יינתנו כשהם כוללים כל פעולה אחרת הנדרשת לשם ביצועם ברמה הנדרשת בהסכם זה, אף אם אינה נזכרת במפורש בהסכם ונספחיו.

3. נציג המשרד
1. הספק יבצע את השירותים בפיקוחה של דוברת המשרד, גב' מאיה עציוני או מי מטעמה (להלן: "הממונה"). המשרד יהא רשאי להחליף את הממונה בכל עת וזאת בדרך של בהודעה בכתב שתשלח לספק.
2. הממונה יהיה זכאי לעיין בכל מסמך ולקבל כל מסמך וכל מידע הקשור או הכרוך במתן השירותים.

4. תקופת ההסכם
1. הסכם זה נעשה לתקופה של 12 חודשים, החל מיום [______________] ועד ליום [___________] (להלן: "תקופת ההסכם").
2. למשרד שמורה האופציה להאריך את תקופת ההסכם לתקופות נוספות, ולהרחיב את ההיקף הכספי של ההסכם בגין רכיב שעות הייעוץ, באופן יחסי להארכה, ובלבד שסך תקופת ההסכם לא תעלה על שנתיים מחתימת ההסכם.

5. תנאים כלליים: 
1. הספק יספק עבור כל נותני השירותים מטעמו את כל שרותי המשרד וכל השירותים הנלווים הדרושים להם לביצוע מלוא השירותים עבור המשרד.
2. יובהר, כי המשרד יהא רשאי להגדיר את מכסת שעות העבודה הנדרשות עבור כל משימה נוספת שיקבע על פי שיקול דעתו. על המציע לעמוד במכסת שעות זו ולהגיש העבודה לשביעות רצונו של המשרד. המשרד יהא רשאי לקבוע מי מבין אנשי הצוות יהיה חלק מצוות הייעוץ שיעבוד על כל אחת מהמשימות אותן יגדיר המשרד.
3. החלפת מי מאנשי הצוות בחבר צוות בעל כישורים זהים או עודפים, תיעשה אך ורק באישור המשרד מראש ובכתב.

6. התחייבויות והצהרות הספק
הספק מצהיר ומתחייב בזאת כדלקמן:
1. כי יש באפשרותו הטכנית והמקצועית למלא אחר תנאי הסכם זה וכי לא קיימת כל מניעה על פי כל דין ו/או הסכם ו/או אחרת להתקשרותו בהסכם זה.
2. כי הינו בעל הידע המקצועי, הניסיון והמומחיות הדרושים לביצוע האמור בהסכם זה.
3. לתקן כל הפרה של תנאי מתנאי הסכם זה תוך 7 ימים מיום מסירת הודעה בכתב ע"י המשרד על ההפרה כאמור.
4. תוצרי השירות יימסרו למשרד במדיה מגנטית ובכל דרך אחרת שידרוש המשרד.
5. לעשות את כל ההכנות הדרושות והסידורים שיהיו נחוצים למתן השירותים בהתאם להסכם זה.
6. לתת למשרד את השירותים ברמה מעולה ומקובלת, ולעשות כל דבר הנדרש והסביר שספק מעולה היה עושה לצורך מתן השירותים בהתאם להסכם זה. 
7. להגיש למשרד, ככל שמקובל וסביר בנסיבות העניין, עזרה שתהיה דרושה לצורך הפעלת מסקנות הנובעת ממתן השירותים או יישומם, גם לאחר תום תקופת ההסכם.

7. תמורה ותנאי תשלום
1. תמורת מתן השירותים ומילוי יתר התחייבויות הספק על פי הסכם זה, ישלם המשרד לספק תעריף שעתי של __________ ₪ עבור מנהל הצוות ותעריף של ____ עבור היועצים, בתוספת מע"מ, ובתנאי כי השירותים שבוצעו היו לשביעות רצונו המלאה של הממונה (להלן: "התמורה").
2. התמורה מבוססת על הצעת המחיר של הספק. מובהר כי התמורה בגין שעות הייעוץ והנסיעות תעודכן בהתאם לעדכוני חשכ"ל כפי שמתפרסמים מעת לעת.
3. המציע יחתום על תצהיר בדבר ביצוע שעות עבודה ונסיעה שאותן ביצע במסגרת ההסכם על גבי הנוסח המצורף כנספח ד'.
4. למען הסר ספק, מובהר כי המשרד אינו מתחייב למינימום שעות וכי הזמנת העבודה תיעשה בהתאם לצורך. התשלום יתבצע כנגד ביצוע העבודה והעברת דיווח חודשי מצד המציע הזוכה.
5. תמורת מתן השירותים ומילוי יתר התחייבויות הספק על פי הסכם זה, ישלם המשרד לספק תמורה בהתאם לאמור. הספק לא יקבל כל תשלום או הטבה אחרת מעבר לתמורה, לרבות תשלומים בעד הוצאות טלפון, דואר, צילומים, הדפסות, פקס, אש"ל וכיוצא בזה. 
6. מוסכם בין הצדדים כי חלקי שעות העבודה, ישולמו בהתאם לחישוב החלק היחסי של פרק זמן העבודה שבוצע מתעריף שעת העבודה.
7. ההיקף השנתי הכולל של ההסכם לא יעלה על סכום של  ____________  ₪, בתוספת מע"מ. 
8. בסיום כל חודש קלנדרי הספק יגיש חשבונית עסקה. עם קבלת הדו"ח יאשר הממונה בכתב כי קיימת התאמה בין מספר השעות שפורטו בדו"ח ובין היקף ומהות השירותים שניתנו בפועל (להלן: "דו"ח העבודה"). עם קבלת התשלום יעביר הספק למשרד חשבונית מס.
למען הסר ספק יובהר כי התשלומים יבוצעו לאחר אישור הממונה שהעבודה בוצעה לשביעות רצונו ולאחר הגשת החשבונית למשרד.
9. אם המציע מדווח למס ההכנסה על "בסיס מזומן", יחתום על טופס הצהרה מצורף כנספח יב'.
10. לצרכי הסכם זה מוסכם כי "מועד הגשת החשבונית למשרד" הינו המועד שבו התקבלה חשבונית המס אצל הממונה. בכל מקרה, "מועד הגשת החשבונית למשרד" לא יהיה מוקדם ממועד קבלת מלא התמורה שבגינה הוגשה החשבונית. 
11. התשלומים יתבצעו כדלקמן:
1. התמורה לספק תשולם בהתאם לאמור להלן ובכפוף להוראות החשב הכללי המתפרסמות מעת לעת.
2. חשבוניות שיוגשו למשרד במחצית הראשונה של כל חודש (בימים 1-15): ישולמו בין התאריכים 15-24 (כולל) של החודש העוקב.
3. חשבוניות שיוגשו למשרד בין התאריכים 16-24 לכל חודש (כולל): ישולמו בין התאריכים 16-24 של החודש העוקב. 
4. חשבוניות שיוגשו למשרד בין התאריכים 25-31 לכל חודש (כולל): ישולמו ביום ה- 24 לחודש העוקב. 
12. חשב המשרד רשאי לערוך ביקורת בכל שלב משלבי הסכם זה ולעכב תשלום, בחלקו או בשלמותו, עד לגמר הביקורת. הביקורת יכולה להיעשות באמצעות גורמים חיצוניים למשרד, לרבות רואי חשבון.
13. המשרד רשאי בכל עת לעכב כל תשלום, אם מפר הספק או אינו ממלא אחד או יותר מתנאי הסכם זה וזאת מבלי לפגוע בזכויותיו של המשרד לפי סעיף 6 לעיל.
8. תשלומים נוספים
1. מוסכם בזה בין הצדדים כי שום תשלום אחר או נוסף פרט לאמור בסעיף 7 לעיל, לא ישולם על ידי המשרד, לא במהלך מתן השירותים ולא לאחר פקיעת הקשר על פי הסכם זה, לא עבור מתן השירותים ולא בקשר איתם ו/או כל הנובע מהם, לא לספק ולא לכל אדם או גוף אחר.
2. היה וייקבע מסיבה כלשהי, במועד כלשהו אחרי תחילתו של הסכם זה, כי למרות כוונת הצדדים, שבאה לידי ביטוי בהסכם זה, רואים את העסקתו של הספק או מי מנותני השירותים מטעמו כהעסקת עובד, וכי חלים עליו ועל העסקתו הדינים והתנאים החלים על עובד, הרי מוסכם ומותנה בזה בין הצדדים כי שכרו של הספק כעובד, בשל העסקתו בעקבות הסכם זה, יחושב בהתאם לקבוע לעניין זה לגבי עובדי מדינה בתפקיד ודרגה דומים ככל האפשר, הכל כפי שייקבע על ידי נציב שירות המדינה, ובאין תפקיד זהה או דומה כאמור, יחושב השכר לפי הקבוע לעניין זה בהסכמי העבודה הקיבוציים החלים על עובדים מסוג זה ובהעדר הסכם כאמור - לפי הסכם העבודה הקיבוצי הקרוב לעניין, לדעת נציב שירות המדינה. חישוב השכר ייעשה למפרע מיום תחילתו של הסכם זה וכל החיובים והזיכויים על פי הסכם זה, מחד גיסא, והחישוב החדש האמור, מאידך גיסא, יקוזזו הדדית.

9. היתרים רישיונות ואישורים 
1. הספק מצהיר ומתחייב בזאת כי הוא וכל מי מטעמו מחזיקים במסמכים ובאישורים התקפים הנדרשים לביצוע השירותים כאמור בהסכם זה ונספחיו בהתאם להוראות כל דין לרבות המסמכים והאישורים התקפים מאת הרשויות המוסמכות. הספק מתחייב להציגם למשרד בכל עת שידרוש. 
2. ידוע לספק כי החזקת אישורים, רישיונות והיתרים ברי תוקף כאמור היא תנאי מהותי בהסכם זה. אי נכונות הצהרות הספק לעניין זה, כולן או חלקן, תיחשב כהפרה יסודית של ההסכם. 
3. הספק מתחייב להודיע למשרד מיד על כל שינוי שיחול בתוקף הצהרותיו כאמור, לרבות על כל צו שניתן כנגדו והאוסר או מגביל את יכולתו ליתן את השירותים בהתאם להסכם זה על נספחיו. 
4. הספק מתחייב לספק את השירותים בהתאם להוראות כל דין החל בקשר למתן השירותים נשוא הסכם זה. 

10. ביטול ההסכם
1. המשרד רשאי לבטל את ההסכם בכל עת לפני תום תקופת ההסכם על ידי מסירת הודעה מוקדמת בכתב, 30 ימים לפחות. בעקבות ביטול ההסכם על ידי המשרד, ישלם המשרד לספק רק את החלק היחסי בהתאם לשירותים שניתנו בפועל ובהתאם לאישור הממונה, ככל שניתן. המשרד לא יהיה חייב לספק בכל פיצוי, תמורה, או תשלום אחר בקשר לביטול ההסכם.
2. בוטל ההסכם לפי סעיף זה, ובמידה ונדרש כך על ידי הממונה, ישלים הספק פעילות שהחל בה לפני הביטול ויקבל תמורתה כאמור בסעיף 8.

11. סודיות
1. לצורך חוזה זה, למונחים הבאים ולמשמעות המופיעה לצידם:

"מידע" -	כל מידע (Information), ידע (Know-How), ידיעה, מסמך, תכתובת, תוכנית, נתון, מודל, חוות דעת, מסקנה וכל דבר אחר כיו"ב הקשור ו/או הנוגע למתן השירותים, בין בכתב ובין בע"פ ו/או בכל צורה או דרך הנוגעים למתן השירותים.

"סודות מקצועיים" -	כל מידע אודות המשרד אשר יגיע לידי הספק או עובד מטעמו בקשר למתן השירותים, בין אם נתקבל במהלך מתן השירותים או לאחר מכן, לרבות ומבלי לפגוע בכלליות האמור לעיל: מידע אשר יימסר ע"י המשרד ו/או כל גורם אחר ו/או מי מטעמו. 

2. הואיל והספק ו/או מי מטעמו עשוי להיחשף למידע עליו מעוניינת מדינת ישראל להגן, הרי הוא מתחייב בזאת לשמור את המידע בסודיות מוחלטת ולעשות בו שימוש אך ורק לצורך מתן השירותים. למען הסר ספק, ומבלי לפגוע בכלליות האמור, הספק מתחייב לא לפרסם, להעביר, להודיע, למסור או להביא לידיעת כל אדם את המידע ו/או הסודות המקצועיים. 
3. ידוע לספק כי אין לגלות מידע שהתגלו לו במסגרת הסכם זה, להעבירו, למסרו או להביאו לידי כל אדם ללא אישור מראש של הממונה. הספק מתחייב לשמור בסוד כל ידיעה שתגיע אליו עקב ביצוע השירותים, לפני תחילתם ולאחר מכן.
4. הספק מתחייב לנקוט בכל האמצעים על מנת לוודא כי הסודיות כאמור תשמר גם על ידי עובדיו, סוכניו והמועסקים על ידו.
5. הספק מצהיר שידוע לו כי אי מילוי התחייבויותיו לפי סעיף זה מהווה עבירה לפי פרק ז' (ביטחון המדינה, יחסי חוץ וסודות רשמיים) לחוק העונשין, תשל"ז - 1977.

12. קניין רוחני וזכויות יוצרים
1. המשרד יהיה בעל זכויות היוצרים הבלעדי בכל העבודה שיבצע הספק במסגרת הסכם זה, כולל על כל מידע שיגיע לידי הספק במסגרת העבודה ותיעודו על גבי דיסקטים או כל מדיה אחרת, תוכנות שתכנת, מפות שהכין, דו"חות שכתב, מודלים שגיבש וכו' (להלן: "היצירות") והספק לא יהיה רשאי לעשות כל שימוש בהן, אלא לצורך מתן שירותי הספק בהתאם להסכם זה.
2. כל חומר מכל סוג שהוא, כולל מפרט נתונים, תוכנות, צילומים וכו' שרכש הספק לצורך ביצוע השירותים ושבגינו שילם המשרד, יהיה רכושו של המשרד (כולל קבצי אקסל), ועל הספק להעבירו למשרד מייד בסיום השימוש בהם לצורך מתן השירותים.
3. במסגרת ביצוע השירותים על-פי הסכם זה, הספק לא יפר כל זכות קניין רוחני, כולל זכויות יוצרים, של גורם כלשהו. הופרו זכויות כאמור, יהיה הספק האחראי הבלעדי בגין הפרה זו וישפה את המשרד בגין כל ההוצאות והנזקים שייגרמו לו עקב תביעה או דרישה בגין הפרה כאמור.
4. סעיף זה יהיה בתוקף אף לאחר תום תקופת הסכם זה וימשיך לחול ללא הגבלת זמן.

13. התחייבות להיעדר ניגוד עניינים
1. הספק מצהיר ומתחייב כי אין הוא או מי מטעמו הנוטל חלק במתן השירותים לפי הסכם זה נמצא במצב של ניגוד אינטרסים בין מתן שירותיו במסגרת הסכם זה לבין עיסוקיו האחרים וכי יימנע מלהימצא במצב זה כל תקופת ההסכם וכן לתקופה של 6 חודשים לאחר סיומו. בכל מקרה של חשש לניגוד עניינים כאמור, יפנה הספק לממונה ויפעל עפ"י הנחיותיו.
2. במשך תקופת ההסכם, לא ישתתף הספק בדרך כלשהי בהכנה או הצגה של פרויקט המוגש למימון המשרד, אלא באישור הממונה בכתב ומראש.

14. הפרת הוראות ההסכם
הפר הספק הוראה מהוראות הסכם זה, רשאי המשרד, בנוסף לזכויותיו על פי כל דין ועל פי הסכם זה, לראות הסכם זה כמבוטל, לאחר שניתנה לספק הודעה בה נדרש לתקן את המעוות. אם התיקון לא בוצע תוך פרק הזמן שנקבע בהודעה, לא יהיה המשרד חייב בתשלום כלשהו לספק.

15. טיב התוצרים
1. המשרד רשאי לבדוק את התוצרים שיספק הספק על פי הסכם זה ורשאי לסרב לקבלם במקרה שאינם תואמים לדרישות על פי תנאי הסכם זה או אם לדעת המשרד התוצרים לוקים בחסרונות או בליקויים. במקרה כזה, על הספק יהיה להחליפם בתוצרים שיתאימו להסכם זה, תוך פרק הזמן שיקבע על ידי המשרד.
2. כל עוד לא נבדקו ולא אושרו התוצרים שהתקבלו על ידי המשרד או הפועלים מטעמו, הם לא ייחשבו ככאלו שנמסרו למשרד. 
3. הספק יהיה אחראי לכל מגרעת, ליקוי או פגם שיתגלו בתוצרים שיסופקו, או בכל חלק מהם, ויפצה את המשרד בעד כל נזק והפסד שיגרמו לו מחמת אחת או יותר מהסיבות המנויות לעיל.

16. אחריות ושיפוי:
1. המשרד לא יישא בשום אחריות בקשר לכל ציוד שהוא השייך לספק. כל הוצאה וכל נזק או אובדן הקשורים לציוד השייך לספק יחולו על הספק בלבד.
2. הספק הוא האחראי היחידי והבלעדי כלפי המשרד וכלפי כל צד שלישי לביצוע העבודה באופן הטוב ביותר ובמיומנות גבוהה כנדרש על פי הסכם זה ועל פי כל דין.
3. הספק מתחייב לשפות את המשרד ו/או כל צד בגין כל טענה ו/או תביעה הנובעת ו/או המתבססת על  העבודה שבוצעה בהתאם להסכם זה ו/או הנובעת ממנה. היה והמשרד יחויב בפסק דין, או על פי הסכם פשרה, לשלם לצד שלישי סכום כלשהו כפיצוי על נזקים, הוצאות או הפסדים כאמור, ישפה הספק את המשרד על כל סכום כאמור בצירוף הוצאות הגנתו של המשרד מפני התביעה, ובלבד שהמשרד הודיע לספק על התביעה תוך זמן סביר ממועד הגשת התביעה ובכפוף לכך שניתנה לספק האפשרות לקחת חלק במשא ומתן לפשרה ו/או בהגנה מפני תביעה.

17. חובת ביטוח הספק מתחייב להציג למשרד את הביטוחים המפורטים בזה, לטובתו ולטובת מדינת ישראל – משרד התשתיות הלאומיות, האנרגיה והמים, כאשר הם כוללים את כל הכיסויים והתנאים הנדרשים וגבולות האחריות לא יפחתו מהמצוין להלן:

1. ביטוח אחריות כלפי צד שלישי
1. הספק יבטח את אחריותו החוקית בביטוח אחריות כלפי צד שלישי גוף ורכוש בכל תחומי מדינת ישראל והשטחים המוחזקים.
2. בפוליסה יצוין כי הביטוח כי הביטוח הניתן על פי הפוליסה מכסה גם את אחריותו החוקית של המבוטח לנזקי צד שלישי שייגרמו בכל הקשור למתן שירותי ייעוץ ותכנון אסטרטגי עבור שירותי צילום למשרד התשתיות הלאומיות, האנרגיה והמים בהתאם להסכם זה.
3. גבולות האחריות לא יפחתו מ –  50,000 ₪ למקרה ולתקופת ביטוח (שנה).
4. בפוליסה ייכלל סעיף אחריות צולבת (CROSS LIABILITY). 
5. הביטוח יורחב לשפות את מדינת ישראל – משרד התשתיות הלאומיות,, האנרגיה והמים ככל שייחשבו אחראים למעשי ו/או מחדלי הספק והפועלים מטעמו. 
6. רכוש מדינת ישראל ייחשב רכוש צד שלישי.

2. ביטוח אחריות מקצועית
1. הספק יבטח את אחריותו המקצועית בגין פעילותו בביטוח אחריות מקצועית.
2. הפוליסה תכסה כל נזק מהפרת חובה מקצועית של הספק, עובדיו וכל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, בכל הקשור למתן שירותי ייעוץ ותכנון אסטרטגי עבור מנהלת תחליפי הנפט במשרד התשתיות הלאומיות, האנרגיה והמים בהתאם להסכם זה. 
3. הכיסוי על פי הפוליסה יורחב לכסות את מדינת ישראל – משרד התשתיות הלאומיות, האנרגיה והמים ככל שייחשבו אחראים למעשי ו/או מחדלי הספק והפועלים מטעמו.
4. גבולות האחריות לא יפחתו מ   50,000 ₪ למקרה ולשנה. 
5. הכיסוי על פי הפוליסה יורחב לכלול את ההרחבות הבאות: 
 - הארכת תקופת הגילוי לפחות ל 6 חודשים;
 - אחריות צולבת CROSS LIABILITY .
 - אובדן מסמכים, לרבות אובדן השימוש ו/או עיכוב.

3. כללי
1. בכל פוליסות הביטוח הנ"ל יכללו התנאים הבאים:-
1. לשם המבוטח תיתוסף מדינת ישראל – משרד התשתיות הלאומיות, האנרגיה והמים.
2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא, אם ניתנה על כך הודעה מוקדמת של 60 יום לפחות במכתב רשום לחשב משרד התשתיות הלאומיות, האנרגיה והמים.
3. המבטח מוותר על כל זכות תחלוף, תביעה, השתתפות או חזרה כלפי מדינת ישראל– משרד התשתיות הלאומיות, האנרגיה והמים, ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון. 
4. הספק לבדו אחראי כלפי המבטח לתשלום הפרמיות עבור הפוליסות ולמילוי כל החובות המוטלות על המבוטח על פי תנאי הפוליסות.
5. ההשתתפות העצמית הנקובה בכל פוליסה תחול בלעדית על הספק.
6. כל סעיף בפוליסות הביטוח המפקיע או מקטין בדרך כלשהי את אחריות המבטח כאשר קיים ביטוח אחר, לא יופעל כלפי מדינת ישראל, והביטוח הוא בחזקת ביטוח ראשוני המזכה במלוא הזכויות על פי פוליסות הביטוח.
2. העתקי פוליסות הביטוח מאושרות ע"י המבטח או אישור בחתימתו על ביצוע הביטוחים כאמור לעיל, יומצאו למשרד התשתיות הלאומיות, האנרגיה והמים עד למועד חתימת ההסכם. 
3. הספק מתחייב כי בכל תקופת ההתקשרות החוזית עם מדינת ישראל – משרד התשתיות הלאומיות, האנרגיה והמים, יחזיק בתוקף את פוליסות הביטוח. הספק מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל - משרד התשתיות הלאומיות, האנרגיה והמים בתוקף. הספק מתחייב להציג את העתקי הפוליסות המחודשות מאושרות וחתומות ע"י המבטח או אישור חתום על ידי המבטח על חידושן למשרד התשתיות הלאומיות, האנרגיה והמים, לכל המאוחר שבועיים לפני סיום תקופת הביטוח. 
4. במידה והספק ייתן את השירותים באמצעות קבלנים עצמאים או קבלני 
משנה, הספק מתחייב לדאוג להרחבת הביטוחים הנ"ל על מנת לכסות 
את אחריותם המלאה במסגרת פוליסות הביטוח כאילו היו הספק עצמו, ושמם יתווסף לשם המבוטח כמבוטחים נוספים. 
5. אין בכל האמור בסעיפי הביטוח כדי לפטור את הספק מכל חובה החלה עליו על פי דין ועל פי חוזה זה, ואין לפרש את האמור כוויתור של מדינת ישראל על כל זכות או סעד המוקנים לה על פי דין ועל פי חוזה זה.

18. נזיקין
1. הספק מצהיר בזה כי ידוע לו שהוא נותן את השירותים למשרד כקבלן עצמאי, שלא במסגרת שירות המדינה, על כל המשתמע מכך ומבלי שייווצרו יחסי עובד מעביד בין הספק או מי  מעובדיו או נותני השירותים מטעמו לבין המשרד וכי המשרד לא יהיה אחראי בצורה כלשהי לנזקים שייגרמו לו בשל מתן השירותים על פי הסכם זה. 
2. הספק יישא באחריות בגין כל פגיעה, הפסד, אובדן או נזק שייגרמו מכל סיבה שהיא לגופו או רכושו שלו או של מי מטעמו או לגוף או רכוש עובדיו או של העובדים מטעמו, או לגופו או רכושו של כל אדם אחר כתוצאה ישירה או עקיפה מהפעלתו של הסכם זה.
3. מוסכם בין הצדדים כי המשרד לא יישא בכל תשלום, הוצאה או נזק מכל סיבה שהיא שייגרמו לגופו או רכושו של הספק או מי מטעמו או לגוף או רכוש עובדיו או של העובדים מטעמו או לגופו או רכושו של כל אדם אחר כתוצאה ישירה או עקיפה משירותי הספק, וכי אחריות זו תחול על הספק בלבד.
4. הספק מתחייב לשפות את המשרד בגין כל נזק, תשלום או הוצאה שייגרמו לו מכל סיבה שהיא הנובעים מרשלנותו, במעשה או מחדל, כתוצאה ישירה או עקיפה מהפעלתו של הסכם זה.

19. אישור קצין הביטחון
1. העסקתו של כל נותן שירותים מטעם הספק עבור המשרד, טעונה אישור מראש ובכתב של מנהל אגף ביטחון במשרד (להלן: "המנב"ט").
2. המנב"ט יהא רשאי לדרוש מהספק שלא להעסיק נותן שירותים מסויים עבור המשרד, וזאת גם לאחר שאותו אדם אושר לעבודה עבור המשרד והספק מתחייב לבצע את הדבר מיד לאחר שיידרש לעשות זאת.
3. המשרד לא יהא חייב לפצות את הספק בדרך כלשהי בגין הפסדים או נזקים שנגרמו או שעשויים להיגרם לו בשל כך שהמנב"ט סירב לאשר נותן שירותים עבור המשרד.
4. הספק יציית להוראות המנב"ט כפי שיינתנו מפעם לפעם בכל עניין הקשור לביצוע חוזה זה.

20. עובדי הספק
1. כל האנשים שיועסקו על ידי הספק בתפקיד כלשהו, יועסקו על חשבונו הוא ועליו בלבד תחול האחריות לגבי תביעותיהם הנובעות מיחסיו אתם.
2. האנשים המועסקים על ידי הספק ייחשבו לכל צורך כעובדיו או כשליחים של הספק בלבד. כן תחול על הספק חובת התשלומים שהוא חייב בהם במשכורת – דמי ביטוח, דמי ביטוח לאומי, דמי הבראה, שכר שעות נוספות, מס מקביל, תשלומים לקרן פיצויים או קרן מבטחים, תשלומים בגין מחלה או בגין לידה וכל יתר התשלומים החלים על המעביד בהתאם לכל דין או הסכם, או בהתאם לדרישות ארגון העובדים שבו מאורגנים האנשים המועסקים על ידי הספק.
3. הספק מתחייב להבטיח תנאי בטיחות ותנאים לשמירת בריאות העובדים כדרוש על פי כל דין, ובאין דרישה חוקית, כפי שיידרש על ידי פקח עבודה במובנו בחוק ארגון הפיקוח על העבודה, התשי"ד – 1954.

21. המחאת זכויות
אין הספק רשאי להעביר זכויות או חובות לפי הסכם זה, כולם או מקצתם, למישהו אחר אלא באישור מראש ובכתב מהממונה.

22. ביקורת
1. חשב המשרד או מי שמונה לכך על ידו, יהיה רשאים לקיים בכל עת, בין בתקופת ההסכם ובין לאחריה, ביקורת ובדיקה אצל הספק בכל הקשור במתן השירות, או בתמורה הכספית נשוא הסכם זה.
2. ביקורת ובדיקה כמתואר לעיל, ייתכן ויכללו עיון בספרי החשבונות ובמסמכים של הספק הקשורים למתן השירותים, לרבות אלה השמורים במדיה מגנטית והעתקתם. בכלל זה החשב יהא רשאי לדרוש הוכחות לתשלום שכר כנדרש. 
3. הספק מתחייב לאפשר ביצוע האמור ולמסור למבצעי הביקורת מיד עם דרישתם כל מידע או מסמך כמתואר לעיל, וכן דוחות כספים מבוקרים על ידי רואה חשבון, ככל שישנם בידו. הספק מוותר בזאת על כל טענה בדבר סודיות או חיסיון או הגנת פרטיות בנוגע למידע או לרשומות שיידרשו על ידי המשרד.
4. הספק מתחייב לקיים את האמור לעיל גם בכל הקשור למידע הקשור לביצוע ההסכם ומצוי בידי צד שלישי.

כללי
1. למען הסר ספק, מובהר בזאת כי הספק אינו רשאי להשתמש בציוד, חומרים, שירותים של המשרד. 
2. על הספק להחזיר למשרד את כל המסמכים, דיסקטים וכל מידע במדיה אחרת שקיבל מהמשרד או מי מהגופים שאצלם ביצע את הסקר בתום הטיפול בהם לצורך מתן השירותים, לרבות צילומים, מפרטי נתונים, תוכנות או מדיה מגנטית אחרת.
3. הספק ו/או נותני השירותים מטעמו לא יהיה סוכן, שליח או נציג המשרד, אלא אם נעשה כזה במיוחד לצורך עניין פלוני.
4. התנאים בהסכם זה הנוגעים למתן השירותים למשרד במועד הנם תנאים עיקריים ויסודיים של ההסכם.
5. אם אחד הצדדים לא ישתמש במקרה מסוים או במקרים מסוימים בזכויותיו לפי הסכם זה, לא ייחשב הדבר כוויתור של אותו צד על זכויותיו אלה, לא לגבי המקרה המסוים ולא לגבי מקרים שיקרו לאחר מכן.
6. הספק מצהיר בזה כי ידוע לו שאין בכל הוראה מהוראות הסכם זה או בכל הוראה שתינתן על פיו כדי לשחררו מכל חובה או מן הצורך לקבל רישיון, היתר או רשות, או מן הצורך לתת כל הודעה, המוטלים על פי כל דין.
7. כל שינוי ו/או תוספת להסכם זה יהיו בתוקף רק אם נעשו בכתב ובחתימת כל הצדדים להסכם.
8. המשרד יהא רשאי לקזז כל סכום המגיע לספק לפי הסכם זה, כנגד כל סכום המגיע למשרד מאת הספק.
9. חוזה זה וכן ההזמנות שיוצאו על פיו, לא יהוו ולא יתפרשו בשום מקרה כיפוי כוח או כהרשאה לספק או מי מטעמו להציג עצמו כמוסמך לקבל התחייבויות משפטיות, כספיות או אחרות בשם המשרד, ובשום מקרה ובשום נסיבות לא יקבל על עצמו הספק התחייבויות כאמור בשם המשרד או יציג עצמו כמי שמוסמך לכך. הספק יישא באחריות הבלעדית לכל נזק למשרד או לצד שלישי, הנובע ממצג בניגוד לאמור בסעיף זה. ייצוג המשרד לכל מטרה שהיא טעון הסמכה מפורשת לכך על ידי המשרד, מראש ובכתב.
10. בהסכם זה:
"שנה" ו"חודש" - למניין הלוח הגרגוריאני.
11. כל האמור בהסכם זה בלשון יחיד אף בלשון הרבים במשמע, וכן להיפך; וכל האמור בהסכם זה במין זכר אף במין נקבה במשמע, וכן להיפך.
12. כל הודעה אשר על אחד הצדדים להסכם לשלוח לצד השני תשלח בדואר רשום, לפי המענים הבאים:
המשרד – רח' יפו 216, בניין "שערי העיר" ת.ד. 36148 ירושלים 91360
הספק- ____________________________

13. כל מכתב או הודעה אשר נשלחו לפי המענים הנ"ל יחשבו כאילו נתקבלו על ידי הנמען תוך   72 שעות מתאריך המשלוח, כל עוד לא הוכח היפוכו של דבר.
14. מקום השיפוט הייחודי בכל הקשור להסכם זה, לרבות הפרתו יהיה בירושלים.
15. ההוצאה תמומן מסעיף תקציב: 34.30.06.01

ולראיה באו הצדדים על החתום בתאריך הנקוב בראש הסכם זה:

	אורה שובע גינדין, סמנכ"לית בכירה למנהל
משרד התשתיות הלאומיות, האנרגיה והמים
	
	נחמיה קינד, חשב
משרד התשתיות הלאומיות, האנרגיה והמים
	
	חתימת הספק וחותמת



אני הח"מ _________________, עו"ד, מאשר בזאת כי ה"ה החתומים לעיל ____________ מס' ת.ז. ___________ ו-_________________ מס' ת.ז. ________, המוכרים לי אישית/ אשר זוהו על ידי תעודות הזהות, חתמו בפני מטעם תאגיד___________ על הסכם זה, וכי הם מוסמכים לעשות כן ולחייב את תאגיד_____________ בחתימותיהם.
__________________ 			 ______________________
 תאריך 							עו"ד
























[bookmark: נספח_א]נספח ג – [התחייבות להימנע מניגוד עניינים]

תאריך: ___________

לכבוד
משרד ____________

שלום רב,

הנדון : התחייבות להימנע מניגוד עניינים

אנו הח"מ, חברת ___________________ (להלן: "החברה"), התקשרנו ביום ______ בהסכם עם  משרד _________ (להלן: "ההסכם המקורי") למתן שירותי דוברות, הסברה ויחסי ציבור בנוגע ל___________________, לתקופה של _______________.

בהמשך להתחייבויותינו בהסכם המקורי ולהתחייבותנו להימנע מכל מצב של ניגוד עניינים, אנו מבקשים להוסיף, להצהיר ולהתחייב כדלקמן:

1. החברה מספקת שירותי ייעוץ תקשורתי ויחסי ציבור בהווה וסיפקה שירותים אלו בתקופה שקדמה לחתימת הצדדים על ההסכם המקורי ללקוחות המפורטים בנספח להתחייבות זו.
1. החברה היא בבעלותו המלאה של ____________ ת"ז ___________. כל התחייבות שבהסדר זה תחול גם על מר ___________, אשר יחתום אף הוא על התחייבות זו.
1. לחברה יש לקוחות השוכרים את שירותי הייעוץ והתקשורת, כמפורט בנספח לחוזה זה. החברה מתחייבת לעדכן את משרד __________ על כל לקוח נוסף שהיא מקבלת, וככל שלדעת היועץ המשפטי יש לכך השלכה על עיסוקה כמפורט ברישה להסדר זה, יתוקן ההסדר בהתאם. 
1. מבלי לגרוע מיתר הוראות הסדר זה, אנו מתחייבים שלא לעסוק במסגרת מתן השירותים למשרד _________ בנושאים העלולים להעמיד את החברה ו/או את בעליה ו/או את מנהליה ו/או את עובדיה ו/או מי מטעמה במצב של חשש לניגוד עניינים, ובפרט בעניינים המנויים להלן, וזאת במשך כל תקופת ההתקשרות שבמסגרתה אנו ניתן את השירותים:
3. בעניינים האישיים של החברה ו/או את בעליה ו/או את מנהליה ו/או את עובדיה ו/או מי מטעמה;
3. בענייני קרובי ובני משפחה של בעליה ו/או את מנהליה ו/או את עובדיה ו/או מי מטעמה;
3. בעניינים הנוגעים במישרין או בעקיפין לחברה; 
3. בכל עניין הנוגע או משפיע במישרין על לקוחות החברה המנויים בנספח להסדר זה ו/או על לקוחות עתידים של החברה שיתווספו במהלך תקופת ההסכם.

בהתחייבות זו, "החברה ו/או מי מטעמה" – לרבות, תאגיד שבשליטת החברה או בשליטת מי בעל המניות בה או מנהליה; ובני משפחה של בעל המניות בה, מנהליה או עובדיה. "בן משפחה" ו"בעל עניין" יפורשו בסעיף זה כהגדרתם בחוק ניירות ערך, תשכ"ח – 1968.

יובהר כי אין באמור בסעיף זה בכדי למנוע את עיסוקי החברה במסגרת מתן השירותים שבהסכם עם משרד _______________ בנושאים אשר יהיו בתחום אחריותה ואשר משפיעים ו/או הם בעלי פוטנציאל השפעה ו/או השלכה על כלל הציבור או על סקטורים רחבים ממנו, אף אם יש בהם כדי להשפיע בעקיפין על הגורמים המנויים בסעיף זה, למעט אם מדובר בהשפעה מהותית עליהם. ככל שמדובר בהשפעה כאמור שהיא מהותית – נעסוק רק לאחר קבלת אישור היועץ המשפטי של משרד ______________ ובתנאים שיקבעו.

1. החברה מתחייבת להימנע מלטפל במסגרת מילוי תפקידה לפי ההסכם בעניינים שיש להם נגיעה ישירה או עקיפה לתחומים המפורטים להלן: __________________________________________________________________________________________________________________________________
1. אנו מצהירים כי אין לנו קשר עסקי ו/או כלכלי עם גורם כלשהו הקשור ו/או הנמצא בקשר עם משרד _________ ומתחייבים שלא ייווצר כל קשר כאמור במהלך כל תקופת ההתקשרות עם משרד ________________ ו/או במהלך השנה שלאחר סיומה.

1. החברה מתחייבת כי במהלך תקופת מתן השירותים על ידה, החברה ו/או בעליה ו/או מנהליה ו/או עובדיה ו/או מי מטעמה לא תיצור קשר עם המשרד, לרבות השר, לשכת השר ועובדי משרד ____________, עבור מי מלקוחותיה או כל גורם אחר הקשור אליה.

1. ידוע לנו כי אם לדעת המשרד, החברה ו/או בעליה ו/או מנהליה ו/או עובדיה ו/או מי מטעמה יהיו נתונים, בכל שלב שהוא של ביצוע השירותים, במצב שבו הם עלולים להימצא בניגוד עניינים בין תפקידם במתן השירותים לבין עניין אחר, המשרד יהיה רשאי להורות על הפסקת מתן השירותים על ידי החברה ומטעם זה בלבד.

1. אנו מצהירים כי ידוע לנו שהאחריות להימנע ממצב של ניגוד עניינים מוטלת עלינו. לכן, בכל מקרה שבו יתעורר ספק בדבר יישום הוראות הסדר זה, או סוגיות שלא נצפו מראש, העשויות להעמיד את החברה ו/או בעליה ו/או מנהליה ו/או עובדיה ו/או מי מטעמה במצב של חשש לניגוד עניינים, אנו מתחייבים להביא את הדבר לידיעת היועץ המשפטי של משרד ______________ לאלתר, ולפעול על פי הנחיותיו.

1. אנו מתחייבים כי אם יחול שינוי בהצהרותינו, נודיע על כך לנציג המשרד כהגדרתו בהסכם המקורי עם המשרד ונפנה אל היועץ המשפטי של משרד _____________________, נמסור לו בכתב את מלוא המידע הרלוונטי, ונפעל על פי הנחיותיו.

1. אנו מתחייבים שלא לעשות שימוש בכל מידע או מסמך שיגיע לידנו במהלך מתן השירותים שלא לשם מתן השירותים עבור משרד ____________________.

1. אנו מתחייבים לשמור בסוד ולא להעביר, להודיע, למסור או להביא לידיעת כל אדם כל ידיעה שתגיע אלינו עקב מתן השירותים, או לעשות בהם שימוש לצרכיה האישיים של החברה ו/או לקוחותיה ו/או בעליה ו/או מנהליה ו/או עובדיה ו/או מי מטעמה, או לטובת גופים שהם קשורים אליהם, תוך תקופת מתן השירותים למשרד, לפני תחילתה או לאחר מכן, פרט למידע שהפך נחלת הכלל; ידוע לנו שאי מילוי התחייבויותינו על פי סעיף זה מהווה עבירה לפי סעיף 117 לחוק העונשין, התשל"ז-1977.

1. אנו מתחייבים כי בתקופת מתן השירותים על ידינו, החברה ו/או בעליה  ו/או מנהליה ו/או עובדיה ו/או מי מטעמה יימנעו מלקבל כל טובת הנאה או מתנה מכל צד שלישי אשר יבקש להעניקה להם בקשר עם מתן השירותים. אנו מתחייבים לדווח לאלתר ללשכה המשפטית של משרד ____________________ על כל מקרה שבו הוצעה טובת הנאה או מתנה כאמור ולנהוג על פי הוראותיה.

1. אנו מתחייבים כי בתקופת מתן השירותים תמנע החברה ו/או בעליה ו/או מנהליה ו/או עובדיה ו/או מי מטעמה מלבקר בפומבי (במסיבת עיתונאים, בראיון עיתונאי, בנאום במקום פומבי, בשידור, או בכל דרך פומבית אחרת) את הממשלה, משרדי הממשלה ומדיניותם.

1. ידוע לנו כי על הסדר זה חל חוק חופש המידע, התשנ"ח-1998, המחייב מתן פומבי להסדר ומסירתו לכל אדם שיבקש מידע לגביו ואנו מסכימים כי הסדר זה יימסר לציבור.

בברכה,

_________________________________________
מורשה חתימה מטעם החברה/היועץ

אני הח"מ מאשר כי כל ההצהרות בהסדר זה נכונות וכן על דעתי, ומתחייב למלא את כל התחייבויות החברה על פי הסדר זה.

________________  		________________
       תאריך                      מורשה חתימה מטעם החברה/היועץ



התחייבות המציע בדבר שמירת סודיות 

שנערכה ונחתמה ב______ ביום ____ בחודש _____ שנת_______

על ידי _______________________
ת.ז. _________________________
מכתובת ______________________
מטעם המציע __________________

הואיל	ומשרד התשתיות הלאומיות האנרגיה והמים, בשם מדינת ישראל, מקבל את השירותים כהגדרתם להלן;
והואיל 	והנני מועסק בקשר למתן השירותים;
והואיל 	והנני עשוי להיחשף לסודות מקצועיים עליהם מעוניינת מדינת ישראל להגן;

לפיכך הנני מתחייב כלפי מדינת ישראל כדלקמן:

1. הגדרות
בהתחייבות זו תהיה למונחים הבאים המשמעות המופיעה לצידם:
"השירותים" - 	מתן שירותים במסגרת מכרז פומבי מס' 16/13  למתן שירותי טיסות מסוקים לסיור ופיקוח על פעילות בעלי זכויות נפט בים וביבשה;
"עובד" -		כל אחד מעובדי הקבלן אשר באמצעותו יינתנו השירותים למשרד.
"מידע" -		כל מידע (Information), ידע (Know-How), ידיעה, מסמך, תכתובת, תוכנית, 			נתון, מודל, חוות דעת, מסקנה וכל דבר אחר כיוצ"ב הקשור ו/או הנוגע למתן 			השירותים בין בכתב ובין בע"פ ו/או בכל צורה או דרך של שימור ידיעות בצורה 			חשמלית ו/או אלקטרונית ו/או אופטית ו/או מגנטית ו/או אחרת.
"סודות מקצועיים" – 	כל מידע אשר יגיע לידי הספק או מי מטעמו בקשר למתן השירותים, 			בין אם נתקבל במהלך מתן השירותים או לאחר מכן, לרבות ומבלי לפגוע 				בכלליות האמור לעיל: מידע אשר יימסר ע"י המשרד ו/או כל גורם אחר ו/או מי 			מטעמו. 

2. שמירת סודיות
הנני מתחייב לשמור את המידע ו/או הסודות המקצועיים בסודיות מוחלטת ולעשות בהם שימוש אך ורק לצורך מתן השירותים נשוא מכרז זה. למען הסר ספק, ומבלי לפגוע בכלליות האמור, הנני מתחייב לא לפרסם, להעביר, להודיע, למסור או להביא לידיעת כל אדם את המידע ו/או הסודות המקצועיים.

3. הנני מצהיר כי ידוע לי שאי מילוי התחייבויותיי מהוות עבירה לפי פרק ז' (ביטחון המדינה, יחסי חוץ וסודות רשמיים) לחוק העונשין, תשל"ז - 1977.

4. הריני מצהיר כי ידוע לי, כי חשיפת מידע אישי המגיע לידי, לגורם שאינו מורשה לקבלו, עלולה להוות פגיעה בפרטיותו של אדם, עבירה שבגינה אני עלול להיתבע לדין על-פי סעיף 5 לחוק הגנת הפרטיות התשמ"א-1981.

ולראיה באתי על החתום:

______________________           ________________           ______________
שם + חתימת מורשה החתימה              חותמת התאגיד                     תאריך






נספח ד'


תצהיר בגין ביצוע  שעות ונסיעות

הריני להצהיר כי ביצעתי את השעות המפורטות כדלקמן:

	תאריך ביצוע השירות
	שעת תחילת העבודה
	שעת סיום העבודה
	מס' שעות שבוצעו
	תיאור השירות שניתן
	מיעד
	יעד הגעה
	מקום ביצוע העבודה
	ק"מ
	זמן נסיעה שכלול בשעות הביצוע
	שם המבצע
	חתימת המבצע

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	



שעות לקיזוז בגין זמן נסיעה
סה"כ:

תעריף:

סה"כ

הריני להצהיר בזאת כי:
1. ביצעתי את הנסיעות המפורטות בתצהיר זה (להלן הנסיעות)
2. הנסיעות היו כרוכות בהוצאות כספיות מצידי
3. הנסיעות בוצעו לטובת מתן שירותך במסגרת הסכם התקשרות עם משרד האנרגיה והמים מיום 18.1.07 בהתאם למפורט לעיל
4. לא נתקבלו אצלי החזרי הוצאות בשל כל אחת מהנסיעות המפורטות בתצהיר זה.
5. לא דרשתי ולא אדרוש "כפל תשלום" בשל כל אחת מהנסיעות, כהגדרתו בסעיף 3 לחוזר 2006-4-2
6. אינני מועסק על ידי משרד ממשלתי אחרץ. אם יחול שינוי ואועסק במשרד ממשלתי אחר, אני מתחייב ליידע את הנהלת המשרד באופן מיידי.

על החתום:
מצבעי השירות
אישור נציג המשרד המזמין לשעות המפורטות לעיל:

שם: __________________________


תפקיד: ________________________







נספח ה'

	שם טופס: הצהרת מדווח על בסיס מזומן  לצרכי מס ערך מוסף

	פרק ראשי:	חשבונאות ממשלתית 
	מספר ההוראה: 2.2.3

	פרק משני:	כללי רישום 
	מספר טופס: ט. 2.2.3.1


שם הספק: _____________________
מספר ע.מ./ח.פ. : ________________
								תאריך:__________
לכבוד
מדינת ישראל – אגף החשב הכללי
א.ג.נ.,
הנדון: הצהרת מדווח על בסיס מזומן לצרכי מס ערך מוסף
1.	הריני לאשר בזאת כי בהתאם להוראות חוק מס ערך מוסף, התשל"ו- 1975 (להלן – החוק), מועד הדיווח החל עלי בעסקאות המדווחות על ידי לרשויות מע"מ, הינו אך ורק בעת קבלת התמורה (בסיס מזומן) מהסיבה הבאה (נא סמן X  במשבצת המתאימה):

הנני נותן שירותים שמנהל את ספריו בהתאם לתוספת ה' להוראות מס הכנסה (ניהול פנקסי חשבונות), התשל"ג-1973;

הנני נותן שירותים שמנהל את ספריו בהתאם לתוספת י"א להוראות מס הכנסה (ניהול פנקסי חשבונות), התשל"ג-1973 ומחזור עסקאותיי אינו עולה על 15 מליון שקלים חדשים בשנה;

הנני עוסק שמכרתי נכס וחל עלי האמור בסעיף 2(ד) לתוספת א' להוראות מס הכנסה (ניהול פנקסי חשבונות), התשל"ג-1973; (יצרנים שמחזור עסקאותיהם אינו עולה על 1,950,000 שקלים חדשים ובעסקם לא יותר מ- 6 מועסקים);

הנני עוסק שביצע עסקה שמועד החיוב בגינה הינו בהתאם לסעיף 28 לחוק (מקרקעין ובניה), כאשר מועד החיוב במס לפי סעיף 28 טרם הגיע, אך הנני מדווח על מקדמות שקיבלתי בגין העסקה מתוקף סעיף 29 לחוק;

		הנני מדווח על בסיס מזומן מכל סיבה אחרת. נא פרט את הסיבה_________________.


2.	ידוע לי שהאחריות הראשונית והבלעדית לאמור לעיל, מוטלת עלי, ואין בקבלת מסמך זה על ידכם, משום אישורכם לאמור בו.

3.	הריני מתחייב להודיעכם על כל שינוי שיחול בעתיד בהתייחס לבסיס הדיווח כאמור.


בברכה, __________







                                                   
עמוד 1 מתוך  29

תאריך: _________________                                     חתימת המציע: ________________

